Patricius Achi
Patricius Achi Res apud Vicidata repertae: Nativitas: 17 Novembris 1955; Lutetia Patria: Litus Eburneum Patricius Achi, nomine pleno nativo Patrick Jérôme Achi (Lutetiae in urbe die 17 Novembris 1955 natus) est politicus Litoris Eburnei. Matre Britona, patre e gente Attié(fr) Litoris Eburnei oriundo in Francia degente, Patricius Achi Abidjan in urbe educatus est. Alumnus est universitatis Abidianensis, Scholae superioris electricitatis Parisiensis, universitatis Stanfordiensis in California. Minister infrastructurae Litoris Eburnei ab anno 2010 usque in 2017 meruit sub tribus primis ministris, videlicet Gulielmo Soro, Ioanne Ahoussou-Kouadio, Daniele Kablan Duncan. Ipse primo ministro a die 8 Martii 2021 functus est, antecessore Hamed Bakayoko qui eo fere die inopinatim mortuus erat. Demissionem suam die 13 Aprilis 2022 protulit, sed post sex dies reconductus est.